Ur cfiɣ ara aceḥal wussan isɛeddaɣ di meqlaɛ, deg twacult-nni yella wergaz d tmeṭṭut-is, teɣra deg uɣerbaz-nni, akked sin n warraw-nsen, lan daɣen gmas d weltmas n wergaz-nni, ladɣa weltmas d tacmat ur tezmireḍ ara ad t-id gelmeḍ deg uɣeraz sawalen-as "tacinwat" ma d gmas d abuhal, ikes kan lmal, seyyaɣ ad sbegneɣ iman-iw, settaɣ ayen setten syin kan ufiɣed deg texxamt taqedduḥt n lexrif , sya ɣer da mi ara laẓeɣ ttadameɣd yiwet , imi iɛwinen-agi d aḥric id yettunefkan i temḍebbart,ma d inebgawen-iw ur sen cuḥḥeɣ ara. Ḥartaden la yettazzal, nebda nkerrez. Mass M. uḥamituc amɛellem yebbi amur wis xemsa deg wayen id texdem tmeṭṭut-is, s wakal d walim, akufi, tasebbalt, anda ara tejmeɛ aɛeqqa.